1969-ben hazatért. 1971-ig a VSS Košice vezetőedzője volt és emellett 1970-től a csehszlovák U23-as válogatott szakmai munkáját is irányította 1972-ig. A következő évben a csehszlovák A-válogatottnál Vaclav Jezek szövetségi kapitánya segítője lett és a Slovan Bratislava vezetőedzője. A Slovannal három idényen át dolgozott és két bajnoki címet szerzett a klubbal (1973–74, 1974–75). 1976-ban a válogatottal részt vett a jugoszláviai Európa-bajnokságon, ahol részese volt segédedzőként az Európa-bajnoki cím elhódításában. 1978 és 1982 között a válogatott szövetségi kapitánya volt. Az 1980-as olaszországi Európa-bajnokságon címvédőként bronzérmet szerzett a csapattal. Az 1982-es spanyolországi világbajnokságra sikeresen kijutott a válogatottal, de ott a csoport küzdelmek során kiestek.